
Gyógyszergyártási tevékenységgel kapcsolatos iparbiztonsági feladatok vizsgálata

Magyarország területén nagy számban előforduló veszélyes anyagokkal foglalkozó üzemek között megtalálhatóak a gyógyszergyártási tevékenységet folytató gyárak is. A dolgozatomban a gyógyszeripari tevékenységet folytató üzemek bemutatását, és az ezen tevékenység iparbiztonsági szempontú vizsgálatát és az előforduló katasztrófavédelmi feladatok bemutatását tűztem ki célul.
Ennek megfelelően először a vegyipar és a hazai gyógyszeripar jellemzését, a legfőbb gyógyszergyártással foglalkozó üzemek bemutatását végzem el. Majd ezt követően iparbiztonsági szempontok szerint bemutatom a gyógyszergyártásra jellemző legfontosabb technológiai folyamatokat, végül a gyógyszergyártásnál végzett üzemeltetői és hatósági katasztrófavédelmi feladatok azonosítását és értékelését végeztem el.
Dolgozatommal elsősorban a lakosság és a környezet magas szintű védelméhez szeretnék egy üzemspecifikus áttekintést adni. Az elkészült pályamunkát ajánlom a katasztrófavédelmi hallgatók képzéséhez és felkészítéséhez.



